Document ID: 31994R3096

NEUVOSTON ASETUS (EY) N:o 3096/94,
annettu 12 päivänä joulukuuta 1994,
voin myynnistä alennettuun hintaan sosiaalituen saajille annetun neuvoston asetuksen (ETY) N:o 2990/82 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 12 artiklan 2 kohdan,
ottaa huomioon komission ehdotuksen,
sekä katsoo, että
asetuksella (ETY) N:o 2990/82(2) on otettu käyttöön voin myyntiä alennettuun hintaan sosiaalituen saajille koskeva järjestely, joka päättyy 31 päivänä joulukuuta 1994; neuvosto tutki kyseisen asetuksen 3 a artiklan 3 kohdan mukaisesti ennen tätä päivämäärää ja komission kertomuksen perusteella, voidaanko mainittua järjestelyä jatkaa; komission esittämän kertomuksen ja saatujen tulosten seurauksena edellä mainittua järjestelyä olisi jatkettava kahdella vuodella; saadun kokemuksen ja voimarkkinoiden tilanteen huomioon ottaen on tarpeen alentaa tuen määrää,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2990/82 seuraavasti.
1) Korvataan 1 artiklassa oleva päivämäärä "31 päivänä joulukuuta 1994" päivämäärällä "31 päivänä joulukuuta 1996".
2) Korvataan 3 artiklassa oleva määrä "140 ecua" määrällä "115 ecua".
3) Korvataan 3 a artiklan 3 kohdassa oleva päivämäärä "31 päivänä joulukuuta 1994" päivämäärällä "31 päivänä joulukuuta 1996".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1994.

Labels: 0
3
17